സുപ്രീംകോടതിക്ക് മുന്നില് തീ കൊളുത്തി മരിക്കാന് ശ്രമിച്ച് ദമ്ബതികള്, ഭര്ത്താവ് മരിച്ചു ദില്ലി: സുപ്രീംകോടതിക്ക് മുന്നില് ആത്മഹത്യയ്ക്ക് ശ്രമിച്ച ദമ്ബതികളിലെ ഭര്ത്താവ് മരിച്ചു. ഓഗസ്റ്റ് 16നാണ് ദമ്ബതികള് സുപ്രീംകോടതിയുടെ പ്രധാനസമുച്ചയത്തിന് മുന്നിലെ റോഡില് ആത്മഹത്യാശ്രമം നടത്തിയത്. ഗുരുതരമായി പൊള്ളലേറ്റ യുവതിയെയും യുവാവിനെയും ഉടനടി ദില്ലിയിലെ രാം മനോഹര് ലോഹ്യ ആശുപത്രിയിലേക്ക് മാറ്റിയിരുന്നു. ഓഗസ്റ്റ് 16ന് ഉച്ചയോടെ സുപ്രീംകോടതിയുടെ മുന്നില് വച്ചാണ് യുവതിയും യുവാവും ദേഹത്ത് മണ്ണെണ്ണ ഒഴിച്ചത്. ബിഎസ്പി എംപി അതുല് റായ് തന്നെ ബലാത്സംഗം ചെയ്തെന്ന് യുവതി പരാതിപ്പെട്ടിരുന്നു. പരാതിയില് ഒരു നടപടിയുമുണ്ടായില്ലെന്നാണ് യുവതി ആരോപിച്ചത്. എംപിയെ പൊലീസ് സഹായിക്കുന്നു എന്നും യുവതി ദേഹത്ത് മണ്ണെണ്ണ ഒവിക്കുന്നതിനിടെ ആരോപിച്ചു. ഇതേത്തുടര്ന്നാണ് 27കാരനായ ഭര്ത്താവിനൊപ്പമെത്തി യുവതി സുപ്രീംകോടതിക്ക് മുന്നില് ആത്മഹത്യയ്ക്ക് ശ്രമിച്ചത്. സ്ഥലത്തുണ്ടായിരുന്ന പൊലീസ് സംഘം ഓടിയെത്തി, പുതപ്പുകൊണ്ട് തീയണച്ച് ഇരുവരെയും തൊട്ടടുത്തുള്ള രാംമനോഹര് ലോഹ്യ ആശുപത്രിയിലേക്ക് മാറ്റി. എന്നാല്, ഭര്ത്താവിന് ഗുരുതരമായി പൊള്ളലേറ്റിരുന്നു. അഞ്ച് ദിവസത്തിന് ശേഷം, യുവാവിന്റെ നില വഷളായി, ഇന്ന് രാവിലെയോടെ മരണം സംഭവിക്കുകയായിരുന്നു. ആത്മഹത്യയല്ല പരിഹാരം ആ നിമിഷത്തെ അതിജീവിക്കൂ ആത്മഹത്യാചിന്തകള് നിങ്ങളുടെ മനസ്സിനെ അലട്ടുന്നുണ്ടെങ്കില് സഹായം തേടൂ. ആത്മഹത്യാപ്രവണതയും മാനസിക സമ്മര്ദ്ദവും ഒഴിവാക്കാന് പൊലീസിന്റെ ചിരി ഹെല്പ് ലൈന്: 9497900200 സാമൂഹ്യ നീതിവകുപ്പിന്റെ ചൈല്ഡ് ഹെല്പ് ലൈന് ദിശ ടോള് ഫ്രീ നമ്ബര്: 1056